
Бүген Татарстан Республикасы Президенты Рөстәм Миңнеханов эш сәфәре кысаларында Хельсинкида Финляндия Республикасы Президенты Саули Ниинистё белән очрашты.

Рөстәм Миңнеханов Финляндия Президентына очрашу өчен һәм тулаем әлеге визит барышында Финляндия җитәкчелеге тарафыннан күрсәтелгән кунакчыллыклары өчен рәхмәт белдерде.

Ул хәбәр иткәнчә, Хельсинкига килгән Татарстан делегациясе составында – республика министрлыклары һәм ведомстволары, Татарстан Республикасы Инвестицион үсеш агентлыгы, Казан федераль университеты җитәкчелеге вәкилләре һәм башкалар.

Аннары яклар Россия-Финляндия мөнәсәбәтләре кысаларында Татарстан белән Финляндия арасында киләчәк хезмәттәшлек мәсьәләләре буенча фикер алыштылар.

*Белешмә өчен**:*

*Финляндия – Татарстан**ның Көнбатыштагы әйдәүче* *партнер**ларыннан берсе**. 2010 **елның **ноябре**ндә* *Финлянди**я* *Президент**ы* *Тарья Халонен** ханым Казанга килеп китте**.*

*Икътисадый хезмәттәшлек кысаларында** 15 **ел элек** Финлянди**ядә** Татарстан**ның сәүдә-икътисадый вәкиллеге ачылды.*

*Сәүдә-икътисадый хезмәттәшлек буенча Татарстан-Финляндия эш төркеме эшләп килә. **2015 **елда* *Хельсинки**да һәм** Казан**да аның утырышлары узды**.*

*2014 **ел нәтиҗәләре буенча **Татарстан** белән **Финлянди**я арасында тышкы товар әйләнеше** 1 млрд**.** долл. А**К**Ш** тәшкил итте.*
Рөстәм Миңнеханов Финляндия Республикасы Президенты Саули Ниинистё белән очрашты